Med et ønske om en rigtig glædelig jul til jer allesammen og et lille tip til lækker alternativ konfekt fra The Food Club.
Som en lille overspringshandling fra eksamen, besluttede jeg mig nemlig for at prøve disse labre dadelkugler med lakrids (kan også laves uden lakrids, hvis man ikke er til den slags).
Jeg er en stor fan af havregrynskuggler - det har tilsyneladende hængt ved fra barndommen - så jeg tænkte dette var et spændende alternativ! Du skal bruge...
❤ Dadler
❤ Olie/kokosolie
❤ Kokos - jeg brugte havregryn i stedet
❤ Kakao
❤ Lakridspulver - prøv alternativt at hakke
noget af din yndlingslakrids i, det er mums!
❤ Vand
Find hele opskriften her hos The Food Club
Håber, i får en dejlig jul og en masse skøn hjemmelavet mad!
Julehilsner FrkCurting
For noget tid siden kastede jeg mig over en ren lækkerbisken - cheesecake ... og det var bestemt ingen skuffelse!
Jeg elsker cheesecake, så jeg er helt i mit es, når jeg ude for danmarks grænser kommer forbi en Starbucks, hvor jeg kan synke ned i en stor blød lænestol med en kop friskbrygget cappuccino og et stykke af deres lækre cheesecake!
Dertil kommer, at jeg ikke selv er den store fan af at skulle stå og bikse med husblas (hvilket kan være lidt svært at undgå); Men efter at have kigget utallige opskrifter igennem, prøvede jeg mig lidt frem - hvilket der er kommet følgende ud af..
Opskriften er enkle og fremgangsmåden ligeledes simpel. Så succesraten burde være rimelig høj ;)
En kagemand behøver ikke altid en anledning. For mig var en tirsdag aften og en sød tand nok. Så her får i lige en hurtig opskrift på en nem og sjov kage, hvor både børn og voksne kan være med - Det er specielt et hit for børnene at være med til at pynte den!
Vandbakkelse til kagemand/kagekone (til en bradepande)
Fremgangsmåden er meget simpel. Start med at komme vand og smør i en gryde og kog det op. Derefter hældes det i en skål og melet tilsættes under omrøring. Lad dejen køle lidt af og pisk derefter æggene i, et ad gangen. Det skal blive en tyk klistret masse, der skal kunne holde formen nogenlunde selv.
Nu kommes dejen i en sprøjtepose og sprøjtes ud på en bageplade med bagepapir i den ønskede form. Jeg valgte en kagekone, men kun kreativiteten sætter grænser! Dejen skal være mellem en halv og en hel cm høj.
Kagemanden bages herefter ved 200 grader (ikke varmluft, for så falder den sammen eller bager skævt) i ca. 30 min til den er gyldenbrun.
Vigtigt: Hvis du tager vandbakkelsen ud for tidligt, falder den sammen (så lav evt. en 'test-bolle').
Når kagemanden er kølet af, pyntes den med glasur og slik (for en sundere version kan også bruges frugt/bær). Hvis den bruges til børnefødselsdag skal der selvfølgelig også lys og flag på ;)
Vi er blevet enige om, at der laves alt for lidt tærte herhjemme - så det måtte der laves om på! Det skete en torsdag aften, i form af denne lækre spinat/hytteost tærte, som faldt i virkelig god smag ved middagsbordet.
Brunch behøver ikke være dyrt for at være godt; slet ikke hvis man laver det selv! I den forbindelse, vil jeg dele en hurtig, sund og lækker lille 'opskrift', som supplement til eks. de koldhævede boller på brunchbordet - Græsk yoghurt med hjemmelavet müsli!
Müsli kan selvfølgelig købes færdig, men det er både dyrt og ofte kedeligere end den hjemmelavede. Det tager 5 minutter at lave og den kan varieres i det uendelige, alt efter smag og behag. LÆS HELE OPSKRIFTEN » »